* **Γύρος Ισπανίας 8 μέρες 01-08/07/24, 15-22/07/24. Αεροπορικώς**

**1η Μέρα | Θεσσαλονίκη – Μαδρίτη – Βαλένθια.**

Συγκέντρωση νωρίς το πρωί στο αεροδρόμιο ‘’Μακεδονία’’ για την πτήση μας στην Μαδρίτη μέσω Αθηνών. Άφιξη, επιβίβαση στο λεωφορείο μας και άμεση αναχώρηση για την Βαλένθια. Άφιξη και τακτοποίηση στο ξενοδοχείο μας. Αργά το απόγευμα ελεύθερος χρόνος για μια πρώτη γνωριμία με την πόλη πάντα με την συνοδεία του αρχηγού μας.

**2η Μέρα | Βαλένθια – Περιήγηση πόλης - Βαρκελώνη.**

Πρωινό και αναχωρούμε για την πανοραμική μας περιήγηση στην πόλη, που κουβαλάει την αρχιτεκτονική και πολιτισμική παράδοση των χιλίων χρόνων της ιστορίας της. Σήμερα η Βαλένθια θα μπορούσε να χαρακτηριστεί ως μια από τις πιο μοντέρνες πόλεις της Ευρώπης. Θα περάσουμε από την παλιά πόλη και θα θαυμάσουμε το δημαρχείο της πόλης που ήταν έδρα των Ρεπουμπλικάνων την εποχή του εμφυλίου και προσδίδει στυλ αναγεννησιακού μπαρόκ. Στη συνέχεια θα δούμε το παλάτι του Marques de dos Aguas, σημερινό μουσείο κεραμικής με την θαυμάσια αλαβάστρινη  πρόσοψή του. Θα περπατήσουμε επίσης στην αγορά με το παλιό χρηματιστήριο και θα καταλήξουμε στον καθεδρικό ναό με τον πύργο Mikelet, που θεωρείται σύμβολο της πόλης. Ελεύθερος χρόνος και στη συνέχεια θα αναχωρήσουμε για την Βαρκελώνη.

**3η Μέρα | Βαρκελώνη – Ξενάγηση πόλης.**

Πρωινό και στη συνέχεια θα ξεκινήσουμε την περιπατητική μας ξενάγηση στην καλοσχεδιασμένη αυτή πόλη και το μεγαλύτερο λιμάνι της Μεσογείου, θα ξεκινήσει από το ιστορικό της κέντρο, την γοτθική συνοικία, γνωστή ως Barrio Gotico, με τα πανέμορφα πέτρινα σοκάκια και σήμα κατατεθέν της τον εντυπωσιακό Καθεδρικό ναό της Αγίας Ευλαλίας. Συνεχίζουμε με την πλατεία Isidre Nonel και τον εντυπωσιακό τοίχο που είναι διακοσμημένος με 4.000 κεραμικά πλακάκια τα οποία έχουν τυπωμένα επάνω τους φωτογραφίες. Όλα μαζί τα πλακάκια δημιουργούν μια μεγαλύτερη εικόνα που όταν την βλέπεις από μακριά σχηματίζουν ένα μοναδικό μωσαϊκό φιλί. «Ο κόσμος αρχίζει με κάθε φιλί» είναι το σύνθημα που αναγράφεται στην πλακέτα του έργου και δημιουργήθηκε με αφορμή την 300η επέτειο από την απελευθέρωση της πόλης. Συνεχίζουμε στον εμπορικό δρόμο Porta del Angel για να καταλήξουμε στην μεγαλύτερη και εμπορικότερη πλατεία – την Plaza Cataluna – και θα φθάσουμε τελικά στον πασίγνωστο πεζόδρομο Las Ramblas, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια του. Συνεχίζοντας στην Ramblas, θα δούμε την βρύση καναλέτας (Rambla Canaletes), η οποία φημίζεται για το σιντριβάνι με το οικόσημο της Καταλονίας. Ο μύθος λέει ότι κάποιος που έχει δοκιμάσει λίγο νερό από αυτό θα επιστρέψει σίγουρα εδώ. Εδώ είναι επίσης το σημείο συνάντησης των οπαδών της πιο επιτυχημένης ομάδας του 21ου αιώνα, της Μπαρτσελόνα. Περπατώντας, και περίπου στην μέση της La Ramblas θα δούμε την Plaza Real, μια κλασσική αρχοντική πλατείa, όπου μπορείτε να απολαύσετε τον καφέ σας. Στη συνέχεια θα επισκεφτούμε το περίφημο Parque Guel (εισιτήρια εξ’ιδίων), έργο του Antonio Gaudi, παράδειγμα αρμονίας της φύσης και αρχιτεκτονικής, που έχει ανακηρυχθεί παγκόσμιο μνημείο πολιτιστικής κληρονομιάς της UNESCO.

**4η Μέρα | Βαρκελώνη – Προαιρετική εκδρομή Χιρόνα - Φιγκέρες / Μουσείο Νταλί.**

Πρωινό και ελεύθερος χρόνος. Όσοι επιθυμείτε σας προτείνουμε εκδρομή σε Χιρόνα – Φιγκέρες και Μουσείο Νταλί. Η σημερινή ολοήμερη ξενάγησή μας θα ξεκινήσει με το Φιγκέρες (Figueres), την πόλη του Σαλβαδόρ Νταλί. Στο μουσείο του (εισιτήρια εξ’ιδίων) θα δούμε την μεγαλύτερη συλλογή έργων του παγκοσμίως, από τα νεανικά του χρόνια έως τον θάνατό του. Σε πολλά από τα έργα του εμφανίζεται η Γκαλά, η γυναίκα και ο έρωτας της ζωής του, ενώ στο κέντρο του μουσείου βρίσκεται ο τάφος του, στον χώρο και στην πόλη που τον τίμησε όσο κανείς άλλος. Βγαίνοντας από το μουσείο απολαύστε επίσης την έκθεση κοσμημάτων, που αποτελείται από 37 μοναδικά κοσμήματα τα οποία σχεδίασε

ο πολυτάλαντος ζωγράφος. Συνεχίζουμε για την Τζιρόνα (Girona), μια πανέμορφη πόλη στις όχθες του ποταμού Onar με πανέμορφα ζωγραφιστά σπίτια. Θα θαυμάσουμε τον Καθεδρικό ναό της πόλης και θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες – οι Εβραίοι της Ισπανίας. Επιστροφή αργά το απόγευμα στην Βαρκελώνη. Διανυκτέρευση.

**5η Μέρα | Βαρκελώνη – Σαραγόσα – Μαδρίτη.**

Πρωινό και στη συνέχεια θα αναχωρήσουμε για την Μαδρίτη. Καθ’ οδόν, θα επισκεφθούμε τη Σαραγόσα, την πολυπληθέστερη πόλη της αυτόνομης περιφέρειας της Αραγονίας, με τα χαρακτηριστικά κτίρια της τέχνης «μουδεχάρ» αρχιτεκτονική διακόσμηση επηρεασμένη από τη μουσουλμανική παράδοση με στοιχεία από τη χριστιανική κουλτούρα και το γοτθικό στιλ. Θα δούμε την επιβλητική εκκλησία την Βασιλική της Πιλάρ και τον Καθεδρικός Ναός Λα Σέο, που έχουν ανακηρυχτεί από την UNESCO Μνημεία Παγκόσμιας Πολιτιστικής Κληρονομιάς. Άφιξη στην Μαδρίτη και τακτοποίηση στο ξενοδοχείο μας.

**6η Μέρα | Μαδρίτη – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας στην πόλη. Θα δούμε τα εντυπωσιακά μνημεία και τις πλατείες, αρχίζοντας με το κεντρικότατο σημείο της πόλης, την Πουέρτα Ντελ Σολ, όπου βρίσκεται το άγαλμα σύμβολο της πόλης. Θα δούμε επίσης την πλατεία της Θεάς Κυβέλης, την πύλη του Αλκαλά και το πάρκο Ρετίρο. Θα επισκεφθούμε το μοναδικό Μουσείο του Πράδο, στο οποίο στεγάζονται 3.000 πίνακες και μία από τις πιο σημαντικές συλλογές Ισπανών ζωγράφων, και θα απολαύσουμε τα αριστουργήματα μεγάλων δημιουργών όπως Βελάσκεθ, Μουρίλιο, Γκόγια, Ελ Γκρέκο κ.α. Η ξενάγησή ολοκληρώνεται με την επίσκεψη στο Παλάθιο Ρεάλ, το ξακουστό Βσιλικό Παλάτι. Ένα κολοσσιαίο κτίριο ιταλικού μπαρόκ ρυθμού με 2.800 δωμάτια όπου θα θαυμάσουμε μερικά από αυτά. Το απόγευμα ελεύθερος χρόνος. Επισκεφθείτε την Πλάζα Μαγιόρ, την μεγαλοπρεπέστερη πλατεία της πόλης, δοκιμάστε τάπας και χαθείτε στα σαγηνευτικά δρομάκια της.

**7η Μέρα | Μαδρίτη – Ημερήσια εκδρομή στο Τολέδο.**

Πρωινό και στη συνέχεια θα αναχωρήσουμε για την “Πόλη των Τριών Πολιτισμών”, το Τολέδο, μία πόλη με σπουδαία ιστορική, καλλιτεχνική και πολιτιστική κληρονομιά. Άφιξη και αμέσως θα περιπλανηθούμε στα στενά δρομάκια της μεσαιωνικής πόλης και θα επισκεφθούμε τον Καθεδρικό Ναό, ένα μοναδικό κτίσμα μεγάλων καλλιτεχνών και μείγμα πολλών αρχιτεκτονικών στυλ καθώς και την εκκλησία του Αγίου Θωμά, ένα τζαμί του 12ου αιώνα, όπου θα θαυμάσουμε το αριστουργηματικό έργο του Ελ Γκρέκο “Η Ταφή του Κόμητα Οργκάθ.” Τελευταία μας στάση το σπίτι, στο οποίο έζησε και μεγαλούργησε ο μεγάλος ζωγράφος Ελ Γκρέκο. Ελεύθερος χρόνος και στην συνέχεια θα αναχωρήσουμε για την Μαδρίτη.

**8η Μέρα | Μαδρίτη – Πτήση επιστροφής.**

Πρωινό και στη συνέχεια θα αναχωρήσουμε για το αεροδρόμιο για την πτήση της επιστροφής.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Γύρος Ισπανίας 8 μέρες** | | | | | | | | **Αναχωρήσεις: 01/07/24 & 15/07/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο (Early Booking, πρώτες 10 θέσεις)** | **Τιμή σε δίκλινο (Κανονική τιμή)** | **Παιδί σε τρίκλινο 2-12 ετών (Early Booking, πρώτες 10 θέσεις)** | **Παιδί σε τρίκλινο 2-12 ετών (Κανονική τιμή)** | **Επιβ. Μονόκλινου** | **Γενικές Πληροφορίες** |
| Βαλένθια: Mas Camarena | 4\* | Πρωινό | 899€ | 945€ | 729€ | 770€ | 250€ | Πτήσεις με την Aegean Airlines: Θεσσαλονίκη - Αθήνα: 06:00-06:50 Αθήνα - Μαδρίτη:  08:55-11:45  Μαδρίτη-Αθήνα:  12:40-17:05  Αθήνα-Θεσσαλονίκη:  18:05-19:00 |
| Βαρκελώνη: Alexandre Hotel Fira Congress | 4\* | Πρωινό |
| Μαδρίτη: Marriott Auditorium | 4\* | Πρωινό |
|
| **Στη τιμή περιλαμβάνονται:** Αεροπορικά με την Aegean Airlines: Μια Αποσκευή 23kg και μια χειραποσκευή 8kg το άτομο. Πρωινό καθημερινά στον χώρο του ξενοδοχείου. Διανυκτερεύσεις στα ξενοδοχεία σύμφωνα με το αναλυτικό πρόγραμμα. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Ημερήσια εκδρομή στη Σαραγόσα. Ημερήσια εκδρομή στο Τολέδο. Επίσημος αρχηγός / συνοδός του γραφείου μας. Ασφάλεια αστικής ευθύνης & Ιατροφαρμακευτικής ασφάλειας. **Δεν περιλαμβάνονται:** Φόροι αεροδρομίων, επίναυλοι καυσίμων: 195€ κατά άτομο. Τέλη διαμονής. Check points: 25€ κατά άτομο. Προαιρετική εκδρομή Φιγκέρες / Χιρόνα: 50€ το άτομο (Περιλαμβάνεται η μεταφορά και η περιήγηση). Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | | | |